Faida na madhara ya teknologia katika shule za sekondari
Language: Swahili | Genre: Creative_writing

FAIDA NA MADHARA YA TEKNOLOJIA KATIKA SHULE ZA SEKONDARI
Teknolojia ni mfumo wa maendeleo mbalimbali wa vifaa vinavyozinduliwa ili kurahisisha mambo tofauti tofauti. Mathlani, teknolojia imetuletea vifaa mbalimbali kama vile simu, tarakilishi na nyinginezo. 
Teknolojia imewarahisishia wanafunzi kusoma mitandaoni masomo tofauti tofauti ili wapite mitihani yao. Vile vile utafiti aina ainati unawezekana kufanyika kwa siku kadhaa na ukapata jibu mwafaka.
Uwezekano wa kuchapisha karatasi au vitabu ni rahisi mno kuwa kuna urahisi na teknolojia iliyosambaa na kutumika dunia nzima. Kadhalika, kazi ni rahisi mno. 
Mazungumzo baina ya watu walio mbali au nchi tofauti tofauti ni rahisi pia. Wanafunzi wanaweza kuongea na wazazi wao wakiwa shuleni. Watahini wa mitihani wanaweza kuelezea jinsi wanafaa kujitayarisha na mitihani yao kupitia mitandao.
Vile vile wanafunzi wanaweza kuuliza maswali mtandaoni na kujibiwa papo kwa hapo. Pia, uwezekano wa mwanafunzi kujizatiti ni mkubwa kwa sababu vifaa tajika vinavyosababisha mwanafunzi kufaulu vinapatika. 
Teknolojia pia inaweza kuathiri mwanafunzi kwa njia mbalimbali. Wanafunzi wengi wamepata changamoto za mimba mapema. Chanzo chake ni utumiaji mbaya wa simu kwa mazungumzo mabaya.
Kuacha shule ni tatizo sugu yanayowakumba wanafunzi wengi. Pindi mwanafunzi akina na uzoefu mbaya wa teknolojia kuna uwezekano wa kuacha shule na kudharau masomo. Ndoa za mapema zimekithiri nchini kwa utumizi mbaya wa teknolojia. Wanafunzi mbalimbali huol ka mapema na kuacha masomo kwa kuna ametumia teknolojia mbali mbali kinyume na kumsababishia kuoleka bila kumaliza masomo yao. Wizi uliokithiri kila mahali kupitia njia za mkoto. Watu huweza kuibiwa pesa zao kwa kupigiwa na mtu asiyemjua na kuhimizwa kubonyeza nambari husika. Hili jambo la wizi huchangia wanafunzi wengi kujihusisha na kupata pesa kwa urahisi.
Kutofaulu mitihani kwa wanafunzi kunaweza kuchangiwa na matumizi mabaya ya teknolojia ambayo wanafunzi hupata matokeo duni yanayosababishwa na kupoteza muda wao mwingi kutumia teknolojia vibaya.